CELEX: C2007/235/17
Language: et
Date: 2007-10-06 00:00:00
Title: Kohtuasi C-349/07: Eelotsusetaotlus, mille esitas Supremo Tribunal Administrativo (Portugal) 27. juulil 2007 — Sopropé — Organizações de Calçado Lda versus Fazenda Pública

6.10.2007   
            
            
               ET
            
            
               Euroopa Liidu Teataja
            
            
               C 235/10
            
         Eelotsusetaotlus, mille esitas Supremo Tribunal Administrativo (Portugal) 27. juulil 2007 — Sopropé — Organizações de Calçado Lda versus Fazenda Pública
   (Kohtuasi C-349/07)
   (2007/C 235/17)
   Kohtumenetluse keel: portugali
   Eelotsusetaotluse esitanud kohus
   Supremo Tribunal Administrativo
   Põhikohtuasja pooled
   
      Hageja: Sopropé — Organizações de Calçado Lda
   
      Kostja: Fazenda Pública
   Eelotsuse küsimused
   
               1.
            
            
               Kas kaitseõiguse põhimõttega on kooskõlas üldise maksuseaduse artikli 60 lõikes 6 ja 31. detsembri 1998. aasta dekreetseadusega nr 413/98 kinnitatud maksualase uurimismenetluse täiendava korra artikli 60 lõikes 2 sätestatud 8 (kaheksa) kuni 15 (viieteistkümne) päeva pikkune tähtaeg, mis on mõeldud selleks, et maksumaksja kasutaks oma õigust olla suuliselt või kirjalikult ära kuulatud?
            
         
               2.
            
            
               Kas 13 (kolmeteistkümne) päeva pikkust tähtaega alates päevast, mil tolliamet teatas ühenduse importijale (antud juhul jalatsite kauplemisega tegelev väike Portugali ettevõtja), et tal on 8 (kaheksa) päeva aega, et kasutada oma õigust olla ära kuulatud, kuni päevani, mil teatatakse kohustusest tasuda 10 (kümne) päeva jooksul impordimaks, mis puudutab 52 jalatsite importimise tehingut Kaug-Idast, mis teostati üldistatud eelistussüsteemi alusel kahe ja poole aasta jooksul (2000-2002 esimene pool), võib pidada mõistlikuks tähtajaks, et importija saaks kasutada oma kaitseõigust?